তিনি বলেন, এ ডেস্কের প্রধান হবেন একজন অতিরিক্ত ডিআইজি। পুলিশ সদর দফতর থেকেই এ ডেস্ক পরিচালিত হবে। দেশের সব বিমানবন্দরের পাশাপাশি যেসব জেলার বাসিন্দা প্রবাসে বেশি রয়েছে— সেদিকে গুরুত্বে নিয়েই পুলিশ সুপার কার্যালয়ে খোলা হবে প্রবাসী হেলপ ডেস্ক। আইজিপি বলেন, জনগণ ও পুলিশের মধ্যে সুসম্পর্ক জোরদার করতে ইতোমধ্যে গঠন করা হয়েছে কমিউনিটি পুলিশ। তিনি বলেন, জনগণের মতামতের প্রতি পুলিশ শ্রদ্ধাশীল। পুলিশ কখনোই রাষ্ট্র ও জনগণের প্রতিপক্ষ নয়— এই বিশ্বাসটুকু সকলের থাকা উচিত।